Daugavpils
Store norske leksikon,Geografi,Verdens geografi,Europa,Latvias geografi
Daugavpils er en by i Latvia, ved Daugava, 200 kilometer sørøst for Riga, med 82 046 innbyggere (2020). Byen har elvehavn og er et vei- og jernbaneknutepunkt.
Daugavpils har jernbaneverksteder, elektroteknisk, kjemisk og forbruksvareindustri. Byen har universitet siden 1993 (tidligere pedagogisk høyskole fra 1921). En majoritet av byens innbyggere er russiskspråklige.Den tyske orden bygde i 1274 en festning ved Dünaburg, 19 kilometer fra dagens by. Festningen ble et omstridt strategisk punkt. Byen kom i 1561 under Litauen-Polen og i 1772–1920 under Russland. Jernbanebyggingen på 1800-tallet økte byens betydning, og folketallet var i 1914 omtrent 115 000. Under andre verdenskrig ble byen kraftig ødelagt. Les mer i Store norske leksikon Latvia Latvias geografi